Projecte de documentació del GNOME
gnome-doc-list@gnome.org
Elimineu tots els fitxers i carpetes d'un disc dur extern o una unitat flaix USB mitjançant la formatació.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Suprimir-ho tot d'un disc extraïble

Si teniu un disc extraïble, com un llapis de memòria USB o un disc dur extern, de vegades voldreu eliminar completament tots els seus fitxers i carpetes. Podeu fer-ho formatant el disc — això elimina tots els fitxers del disc i el deixa buit.

# Formatar el disc extraïble

Obrir Discs des de la vista d'Activitats.

Seleccioneu el disc que voleu esborrar de la llista de dispositius d'emmagatzematge de l'esquerra.

Assegureu-vos que heu seleccionat el disc correcte! Si seleccioneu el disc incorrecte, se suprimiran tots els fitxers de l'altre disc!

A la barra d'eines sota la secció Volums, cliqueu al botó de menú i, seguidament, cliqueu a Formata la partició….

A la finestra que es desplega, trieu un Tipus de sistema de fitxers pel disc.

Si utilitzeu el disc en ordinadors amb Linux i també en ordinadors amb Windows i Mac OS, trieu FAT. Si tan sols l'utilitzeu amb Windows, l'opció NTFS pot ser més adient. Teniu una breu descripció del tipus de sistema de fitxers a cada etiqueta.

Doneu un nom al disc i cliqueu a Següent per a continuar i mostrar una finestra de confirmació. Comproveu els detalls amb cura i cliqueu a Formata per a esborrar el disc.

Un cop formatat, cliqueu a la icona d'expulsió per a eliminar el disc de forma segura. Ara hauria d'estar buit i a punt per a tornar a utilitzar.

# La formatació d'un disc no suprimeix els fitxers de forma segura

La formatació d'un disc no és una forma completament segura d'esborrar totes les seves dades. Un disc formatat no sembla que tingui fitxers, però és possible que un programari de recuperació especial pugui recuperar-los. Si necessiteu eliminar els fitxers de forma segura, haureu d'utilitzar una utilitat de la línia d'ordres, com és shred.