Alguns maquinaris de l'ordinador provoquen problemes amb la suspensió.
Projecte de documentació del GNOME
gnome-doc-list@gnome.org
Ekaterina Gerasimova
kittykat3756@gmail.com
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Per què el meu equip no es torna a activar després d'haver-lo suspès?

Si se suspèn l'ordinador, a continuació, intenteu reprendre'l, us podeu trobar amb què no funciona tal com esperàveu. Això podria ser degut al fet que el vostre maquinari no suporta correctament la suspensió.

# El meu ordinador ha entrat en suspensió i no es reprèn

Si suspeneu l'ordinador i, a continuació, premeu una tecla o cliqueu al ratolí, hauria de despertar-se i mostrar una pantalla demanant-vos la contrasenya. Si això no passa, proveu mantenir premut el botó d'encesa (no el mantingueu premut, simplement premeu-lo una vegada).

Si això encara no us ajuda, assegureu-vos que el monitor de l'ordinador estigui activat i proveu de tornar a prémer una tecla del teclat.

Com a últim recurs, apagueu l'ordinador mantenint al botó d'engegada premut durant 5-10 segons, encara que fent-ho perdreu qualsevol treball sense desar. A continuació, heu de tornar a activar l'ordinador.

Si això passa cada vegada que suspeneu l'equip, és possible que la funció de suspensió no funcioni amb el vostre maquinari.

Si l'ordinador perd energia i no té una font d'alimentació alternativa (com una bateria de treball), es desactivarà.

# La meva connexió de xarxa sense fil (o un altre maquinari) no funciona quan es desperta l'ordinador

Si suspeneu l'ordinador i el repreneu, podeu trobar-vos amb què la vostra connexió a Internet, el ratolí o algun altre dispositiu no funcioni correctament. Això podria ser perquè el controlador del dispositiu no admet correctament la suspensió. Es tracta d'un problema amb el controlador i no del dispositiu per ell mateix.

Si el dispositiu té un interruptor d'energia, proveu d'apagar-lo i tornar-lo a encendre. En la majoria dels casos, el dispositiu tornarà a funcionar de nou. Si es connecta mitjançant un cable USB o similar, desconnecteu el dispositiu i torneu-lo a connectar i mireu si funciona.

Si no podeu apagar o desconnectar el dispositiu, o si això no funciona, és possible que hàgiu de reiniciar l'equip perquè el dispositiu torni a funcionar.