Projecte de documentació del GNOME
gnome-doc-list@gnome.org
Phil Bull
philbull@gmail.com
Tiffany Antopolski
tiffany.antopolski@gmail.com
Michael Hill
mdhillca@gmail.com
Utilitzeu contrasenyes més llargues i més complicades.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Triar una contrasenya segura

Feu que les vostres contrasenyes siguin prou fàcils de recordar, però molt difícils pels altres (inclosos els programes d'ordinador) d'endevinar.

L'elecció d'una bona contrasenya ajudarà a mantenir l'ordinador fora de perill. Si la vostra contrasenya és fàcil d'esbrinar, algú pot trobar-la i accedir a la vostra informació personal.

La gent pot utilitzar ordinadors per a intentar endevinar sistemàticament la vostra contrasenya, per la qual cosa fins i tot una que podria ser difícil per a una persona, podria ser extremadament fàcil per a un programa d'ordinador. Aquests són alguns consells per a triar una bona contrasenya:

Utilitzeu una barreja de majúscules i minúscules, números, símbols i espais a la contrasenya. Això farà que sigui més difícil d'endevinar; hi ha més símbols entre els quals triar, és a dir, més contrasenyes possibles que algú hauria de comprovar quan intenti endevinar la vostra.

Un bon mètode per a triar una contrasenya és agafar la primera lletra de cada paraula en una frase que recordeu. La frase podria ser el nom d'una pel·lícula, un llibre, una cançó o un àlbum. Per exemple, "Flatland: Un romanç de moltes dimensions" es convertiria en F: URdMD o furdmd o f: urdmd.

Feu la vostra contrasenya el més llarg possible. Com més caràcters contingui, més temps passarà una persona o ordinador per a esbrinar-la.

No utilitzeu cap paraula que aparegui en un diccionari estàndard en cap idioma. Els pirates informàtics és el primer que intentaran. La contrasenya més comuna és «contrasenya»: la gent pot endevinar contrasenyes com aquesta molt ràpidament!

No utilitzeu cap informació personal, com ara una data, el número de llicència o el nom d'un membre de la vostra família.

No utilitzeu cap nom.

Trieu una contrasenya que es pugui escriure amb rapidesa, per a disminuir les possibilitats que algú pugui esbrinar el que heu escrit si us està observant.

No escriviu mai les vostres contrasenyes en cap lloc. Es poden trobar fàcilment!

Utilitzeu contrasenyes diferents per a diferents coses.

Utilitzeu contrasenyes diferents per a diferents comptes.

Si utilitzeu la mateixa contrasenya per a tots els vostres comptes, qualsevol persona que la descobreixi podrà accedir a tots els vostres comptes immediatament.

Tanmateix, pot ser difícil recordar moltes contrasenyes. Tot i que no és tan segur com utilitzar contrasenyes diferents per a tot, és més fàcil utilitzar les mateixes per a coses que no tenen importància (com ara llocs web), i altres per a coses importants (com ara el vostre compte bancari en línia i el vostre correu electrònic).

Canvieu les contrasenyes regularment.