Projecte de documentació del GNOME
gnome-doc-list@gnome.org
Phil Bull
philbull@gmail.com
Ekaterina Gerasimova
kittykat3756@gmail.com
Michael Hill
mdhillca@gmail.com
Consells per a reduir el consum d'energia de l'ordinador.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Utilitzar menys energia i millorar la durada de la bateria

Els ordinadors poden utilitzar molta bateria. Si utilitzeu estratègies simples d'estalvi d'energia, podeu reduir la factura energètica i ajudar al medi ambient.

# Consells generals

Poseu l'ordinador en suspensió quan no s'utilitzi. Això redueix significativament la quantitat d'energia que utilitza, i se'l pot despertar molt ràpidament.

Apagueu l'ordinador quan no l'utilitzeu durant períodes llargs. Algunes persones creuen que apagar l'ordinador amb regularitat pot fer que es desgasti més ràpidament, però aquest no és el cas.

Utilitzeu el quadre Energia a Paràmetres per a canviar la configuració d'energia. Hi ha una sèrie d'opcions que us ajudaran a estalviar energia: podeu posar en blanc automàticament la pantalla després d'un cert temps, habilitar el mode d'estalvi d'energia automàtic quan la bateria és baixa, i posar l'ordinador en suspensió automàtica si no l'heu utilitzat durant un cert període de temps.

Redueix la brillantor de la pantalla.

Desactiveu els dispositius externs (com ara impressores i escàners) quan no els feu servir.

# Portàtils, tauletes i altres dispositius amb bateries

Reduir la brillantor de la pantalla. La pantalla representa una fracció important del consum d'energia d'un portàtil.

La majoria de portàtils tenen botons al teclat (o una drecera de teclat) que podeu utilitzar per a reduir la brillantor.

Si no necessiteu una connexió a Internet durant un temps, apagueu les targetes sense fil o Bluetooth. Aquests dispositius funcionen mitjançant la difusió d'ones de ràdio, que consumeix bastant energia.

Alguns ordinadors tenen un interruptor físic que es pot utilitzar per a desactivar-lo, mentre que altres tenen una drecera de teclat que es pot utilitzar en el seu lloc. Podeu activar-lo de nou quan ho necessiteu.

# Consells més avançats

Redueix la quantitat de tasques que s'estan executant en segon pla. Els ordinadors utilitzen més energia quan tenen més feina per a fer.

La majoria de les aplicacions que executeu consumeixen molt poc quan no s'utilitzen activament. No obstant això, les aplicacions que sovint agafen dades d'Internet o reprodueixen música o pel·lícules poden afectar el vostre consum d'energia.