La vida de la bateria que es mostra quan cliqueu al botó icona de bateria és una estimació.
Projecte de documentació del GNOME
gnome-doc-list@gnome.org
Phil Bull
philbull@gmail.com
Ekaterina Gerasimova
kittykat3756@gmail.com
Michael Hill
mdhillca@gmail.com
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# La durada estimada de la bateria és incorrecta

Quan comproveu la durada de la bateria restant, podeu trobar que el temps del qual s'informa és diferent del temps de durada de la bateria. Això es deu al fet que la durada de la bateria només es pot estimar. Normalment, les estimacions milloren amb el temps.

Per tal d'estimar la durada de la bateria restant, cal tenir en compte diversos factors. Una d'elles és la quantitat d'energia que utilitza actualment l'ordinador: el consum d'energia varia depenent de quants programes es tinguin oberts, quins dispositius estan connectats i si s'estan executant tasques intensives (com veure vídeos d'alta definició o convertir fitxers de música, per exemple). Això canvia contínuament i és difícil de predir.

Un altre factor és com es descarrega la bateria. Algunes bateries perden la càrrega més ràpidament com més descarregades estan. Sense un coneixement precís de com es descarrega la bateria, només es pot fer una estimació aproximada de la durada restant de la bateria.

A mesura que la bateria es descarrega, el gestor d'energia esbrinarà les propietats de descàrrega i aprendrà a fer millors estimacions de la durada de la bateria. No obstant això, mai seran completament precises.

Si obteniu una estimació absurda de la durada de la bateria (és a dir, centenars de dies), el gestor d'energia probablement s'està perdent algunes de les dades que necessita per a fer una estimació raonable.

Si desconnecta l'alimentació i utilitza l'ordinador portàtil amb la bateria per un temps llarg, connecteu-lo i torneu a carregar-lo, el gestor d'energia hauria de poder obtenir les dades si és necessari.