Jim Campbell
jwcampbell@gmail.com
Paul W. Frields
stickster@gmail.com
Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
David King
amigadave@amigadave.com
Com aparellar dispositius Bluetooth.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Connectar l'ordinador a un dispositiu Bluetooth

Abans de poder utilitzar un dispositiu Bluetooth com un ratolí o un auricular, primer s'ha de connectar l'ordinador al dispositiu. A això també s'anomena aparellar els dispositius Bluetooth.

Obriu la vista d'Activitats i comenceu a escriure Bluetooth.

Cliqueu a Bluetooth per a obrir el quadre.

Assegureu-vos que Bluetooth està actiu: l'interruptor de la part superior ha d'estar a on. Amb el quadre obert i l'interruptor a on, l'ordinador cercarà dispositius.

Feu que l'altre dispositiu Bluetooth estigui detectable o visible i situeu-lo a 5-10 metres de l'ordinador.

Cliqueu al dispositiu a la llista de Dispositius. S'obrirà el quadre pel dispositiu.

Si és necessari, confirmeu el PIN a l'altre dispositiu. El dispositiu us mostrarà el PIN que veieu a la pantalla de l'ordinador. Confirmeu el PIN al dispositiu potser heu de clicar a Aparella o Confirma), aleshores cliqueu a Confirma a l'ordinador.

La majoria de dispositius exigeixen que introduïu el PIN en uns 20 segons, o la connexió no es completarà. Si succeeix això, torneu a la llista de dispositius i comenceu de nou.

L'entrada pel dispositiu a la llista de Dispositius mostrarà l'estatus Connectat.

Per a editar el dispositiu, cliqueu a la llista de Dispositius. Veureu un quadre específic pel dispositiu. Pot mostrar opcions addicionals aplicables al tipus de dispositiu amb el qual esteu connectant.

Tanqueu el quadre un cop hàgiu canviat la configuració.

La icona Bluetooth a la barra superior

Quan un o més dispositius Bluetooth es connecten, la icona de Bluetooth apareix a l'àrea d'estat del sistema.