Projecte de documentació del GNOME
gnome-doc-list@gnome.org
Michael Hill
mdhillca@gmail.com
Shobha Tyagi
tyagishobha@gmail.com
Inicieu les aplicacions des de la vista general d'Activitats.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Iniciació d'aplicacions

Moveu el punter del ratolí a la cantonada d'Activitats a la part superior esquerra de la pantalla per a veure la vista general d'Activitats. Aquí és on podeu trobar totes les aplicacions. També podeu obrir la vista general prement la tecla Súper.

Podeu iniciar aplicacions des del menú Aplicacions a la part superior esquerra de la pantalla, o podeu fer servir la vista general d'Activitats prement la tecla Súper.

Hi ha diverses maneres d'obrir una aplicació una vegada que estigueu a la vista general d'Activitats:

Comenceu a escriure el nom d'una aplicació -- la cerca comença a l'instant. Si això no passa, cliqueu a la barra de cerca a la part superior de la pantalla i comenceu a escriure. Si no coneixeu el nom exacte d'una aplicació, intenteu escriure un terme relacionat. Cliqueu a la icona de l'aplicació per a iniciar-la.

Algunes aplicacions tenen icones al tauler, la franja horitzontal de les icones a la part inferior de la vista general Activitats. Cliqueu a una d'aquestes per a iniciar l'aplicació corresponent.

Si teniu aplicacions que utilitzeu amb molta freqüència, podeu afegir-les al tauler vosaltres mateixos.

Cliqueu al botó graella (que té nou punts) al tauler. Veureu la primera pàgina de totes les aplicacions instal·lades. Per a veure més aplicacions, premeu els punts a la part inferior, per sobre del tauler, per a veure altres aplicacions. Premeu sobre l'aplicació per a iniciar-la.

Podeu llançar una aplicació en un espai de treball separat arrossegant la seva icona del tauler i deixant-la anar a un dels espais de treball. L'aplicació s'obrirà a l'espai de treball seleccionat.

Podeu llançar una aplicació en un espai de treball nou arrossegant la seva icona a un espai de treball buit, o a la petita separació entre dos espais de treball.

# Executar una ordre ràpidament

Una altra forma d'executar una aplicació és prémer Alt F2, introduïu el nom de l'ordre, i aleshores premeu la tecla Retorn.

Per exemple, per a executar Rhythmbox, premeu Alt F2 i escriviu ‘rhythmbox’ (sense les cometes senzilles). El nom de l'aplicació és l'ordre per a iniciar el programa.

Utilitzeu les tecles de fletxa per a accedir ràpidament a ordres executades anteriorment.