Shaun McCance
shaunm@gnome.org
Jim Campbell
jwcampbell@gmail.com
Michael Hill
mdhillca@gmail.com 2012
Expulsa o desmunta una unitat USB flash, CD, DVD o un altre dispositiu.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Extreure amb seguretat un disc extern

Quan utilitzeu dispositius d'emmagatzematge externs com a unitats USB flash, heu de treure-les de manera segura abans de desconnectar-les. Si només desconnecteu un dispositiu, es corre el risc de desconnectar-lo mentre una aplicació encara l'estigui utilitzant. Això podria provocar que alguns dels seus fitxers es perdin o es malmetin. Quan utilitzeu un disc òptic com un CD o DVD, podeu utilitzar els mateixos passos per a expulsar el disc de l'ordinador.

# Per a expulsar un dispositiu extraïble:

Des de la vista general d'Activitats obriu Fitxers.

Localitzeu el dispositiu a la barra lateral. Hauria de tenir una petita icona d'expulsió al costat del nom. Cliqueu a la icona d'expulsió per a eliminar o expulsar amb seguretat el dispositiu.

Opcionalment, podeu clicar amb el botó dret al nom del dispositiu a la barra lateral i seleccionar Expulsa.

# Extreure de manera segura un dispositiu que s'estigui utilitzant

Si algun dels fitxers del dispositiu està obert i està en ús per una aplicació, no podreu treure'l de manera segura. Se us obrirà una finestra que us indicarà que el Volum està ocupat. Per a treure el dispositiu de forma segura:

Cliqueu a Cancel·la.

Tanqueu tots els fitxers del dispositiu.

Cliqueu a la icona d'expulsió per a eliminar o expulsar amb seguretat el dispositiu.

Opcionalment, podeu clicar amb el botó dret al nom del dispositiu a la barra lateral i seleccionar Expulsa.

També pot triar Expulsa de totes maneres per a treure el dispositiu sense tancar els fitxers. Això pot provocar errors en les aplicacions que tenen aquests fitxers oberts.