Col·laboradors a la wiki de documentació d'Ubuntu
Projecte de documentació del GNOME
gnome-doc-list@gnome.org
Encara que el vostre adaptador sense fil estigui connectat, pot ser que l'ordinador no l'hagi reconegut correctament.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Solució de problemes de connexió sense fil

Comproveu que l'adaptador sense fil s'hagi reconegut

Fins i tot si l'adaptador sense fil està connectat a l'ordinador, pot ser que no s'hagi reconegut com a dispositiu de xarxa. En aquest pas, comproveu si el dispositiu s'ha reconegut correctament.

Obriu una finestra del terminal, escriviu lshw -C network i premeu Retorn. Si us dona un missatge d'error, és possible que hàgiu d'instal·lar el programa lshw al vostre ordinador.

Mireu a través de la informació que apareix i troba la secció Interfície del dispositiu sense fil. Si el vostre adaptador s'ha detectat correctament, hauríeu de veure alguna cosa similar (però no idèntic) a això:

*-network description: Wireless interface product: PRO/Wireless 3945ABG [Golan] Network Connection vendor: Intel Corporation

Si es llista un dispositiu sense, continueu al pas Controladors del Dispositiu.

Si el dispositiu sense fil no es llista, els següents passos que feu dependran del tipus de dispositiu que utilitzeu. Consulteu a sota la secció que sigui rellevant per al tipus d'adaptador que teniu instal·lat a l'ordinador (PCI intern, USB, o PCMCIA).

# Adaptador PCI (intern) de la xarxa sense fil

Els adaptadors interns PCI són els més comuns i es troben en la majoria de portàtils dels darrers anys. Per a comprovar si s'ha reconegut el vostre adaptador PCI:

Obriu un Terminal, escriviu lspci i premeu Retorn.

Mireu la llista de dispositius que es mostren i trobeu tots els marcats com a `controlador de xarxa` o `controlador Ethernet`. Diversos dispositius es poden marcar d'aquesta manera; el que correspongui al vostre adaptador pot incloure paraules com `wireless`, `WLAN`, `wifi` o `802.11`. Aquí teniu un exemple del que podria visualitzar-se:

Network controller: Intel Corporation PRO/Wireless 3945ABG [Golan] Network Connection

Si heu trobat l'adaptador sense fil a la llista, aneu al pas Controladors del Dispositiu. Si no heu trobat res relacionat amb l'adaptador sense fil, consulteu les instruccions a continuació.

# Adaptador USB

Els adaptadors de les xarxes sense fil que es connecten a un port USB de l'ordinador són menys comuns. Poden connectar-se directament a un port USB o connectar-se mitjançant un cable USB. Els adaptadors de banda ampla 3G/mòbil són molt similars als adaptadors sense fil (Wi-Fi), de manera que si creieu que teniu un adaptador USB, comproveu que en realitat no és un adaptador 3G. Per a comprovar si s'ha reconegut l'adaptador USB:

Obriu un terminal, escriviu lsusb i premeu Retorn.

Mireu la llista de dispositius que es mostren i cerqueu-ne qualsevol que sembli referir-se a un dispositiu sense fil o de xarxa. El que correspongui al vostre adaptador pot incloure paraules com `wireless`, `WLAN`, `wifi` o `802.11`. Aquí teniu un exemple de com podria ser l'entrada:

Bus 005 Device 009: ID 12d1:140b Huawei Technologies Co., Ltd. EC1260 Wireless Data Modem HSD USB Card

Si heu trobat l'adaptador sense fil a la llista, aneu al pas Controladors del Dispositiu. Si no heu trobat res relacionat amb l'adaptador sense fil, consulteu les instruccions a continuació.

# Comprovar un dispositiu PCMCIA

Els adaptadors sense fil PCMCIA solen ser targetes rectangulars que es col·loquen al costat del portàtil. Es troben més comunament en ordinadors antics. Per a comprovar si s'ha reconegut l'adaptador PCMCIA:

Arrenqueu l'ordinador sense l'adaptador sense fil connectat.

Obriu un terminal i escriviu el següent i premeu Retorn:

tail -f /var/log/messages

Això mostrarà una llista de missatges relacionats amb el maquinari de l'ordinador, i s'actualitzarà automàticament si hi ha alguna cosa que hagi canviat al maquinari.

Introduïu l'adaptador a la ranura PCMCIA i mireu els canvis a la finestra del Terminal. Els canvis haurien d'incloure certa informació sobre l'adaptador sense fil. Mireu si podeu identificar-los.

Per a acabar l'ordre que s'executa al terminal, premeu Ctrl C. Després de fer-ho, podeu tancar el terminal si voleu.

Si heu trobat informació sobre el vostre adaptador, aneu al pas controladors del Dispositiu. Si no heu trobat res relacionat amb l'adaptador sense fil, consulteu les instruccions a continuació.

# No s'ha reconegut l'adaptador de la xarxa sense fil

Si no es reconeix l'adaptador, és possible que no funcioni correctament o que no s'hi instal·lin els controladors correctes. Com es comprova si hi ha algun controlador que es pugui instal·lar dependrà de la distribució de Linux que s'utilitzi (com ara Ubuntu, Arch, Fedora o openSUSE).

Per a obtenir ajuda específica, consulteu les opcions de suport al lloc web de la vostra distribució. Aquests poden incloure llistes de correu i xats web on podeu preguntar sobre l'adaptador, per exemple.