Tiffany Antopolski
tiffany.antopolski@gmail.com
Projecte de documentació del GNOME
gnome-doc-list@gnome.org
Michael Hill
mdhillca@gmail.com
Klein Kravis
kleinkravis44@outlook.com 2020
Com utilitzar el Déjà Dup (o algun altre programa de còpies de seguretat) per a fer les còpies dels vostres fitxers i paràmetres de configuració valuosos i protegir-vos de possibles pèrdues.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Fer una còpia de seguretat

La manera més senzilla de fer les còpies de seguretat dels fitxers i paràmetres de configuració és deixar que una aplicació de còpies de seguretat se'n faci càrrec. Hi ha nombroses aplicacions d'aquest tipus, com per exemple el Déjà Dup.

L'ajuda de l'aplicació de còpia de seguretat escollida us guiarà a través de la configuració de les vostres preferències per a la còpia de seguretat, així com de com restaurar les vostres dades.

Una opció alternativa és copiar els vostres fitxers a una ubicació segura, com un disc dur extern, un servei d'emmagatzematge en línia o una unitat USB. Els vostres fitxers personals i les vostres configuracions solen estar a la vostra carpeta d'inici, de manera que els podreu copiar des d'allà.

La quantitat d'informació de la qual podeu fer una còpia de seguretat depèn de la mida del dispositiu d'emmagatzemament que utilitzeu. Si disposeu de prou espai al dispositiu on realitzareu la còpia, el millor que podeu fer és copiar tot el directori personal, amb les següents excepcions:

Ja s'ha fet una còpia de seguretat dels fitxers en un altre lloc, com un disc USB, o altres suports extraïbles.

Fitxers que podeu recrear fàcilment. Per exemple, si sou programador, no heu de fer una còpia de seguretat dels fitxers que es produeixen quan compileu els vostres programes. En lloc d'això, assegureu-vos que feu una còpia de seguretat dels fitxers font originals.

Qualsevol fitxer de la paperera. Trobareu el directori de la Paperera a ~/.local/share/Trash.