Col·laboradors a la wiki de documentació d'Ubuntu
Projecte de documentació del GNOME
gnome-doc-list@gnome.org
Identificar i solucionar problemes de la xarxa sense fil.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Solució de problemes de xarxa sense fil

Aquesta és una guia per a solució de problemes pas a pas que us ajudarà a identificar i corregir problemes de la xarxa. Si no podeu connectar-vos a una xarxa sense per alguna raó, proveu de seguir-ne les instruccions.

Seguirem els passos següents per a connectar l'ordinador a Internet:

Realització d'una verificació inicial

Recopilant informació sobre el maquinari

Validant el maquinari

Intentant crear una connexió a l'encaminador sense fil

Realitzant una comprovació del mòdem i l'encaminador

Per a començar, cliqueu a l'enllaç Següent a la part superior dreta de la pàgina. Aquest enllaç i altres semblants a les pàgines següents, us duran a cada pas de la guia.

# Utilitzant la línia d'ordres

Algunes de les instruccions d'aquesta guia us demanen que escriviu comandaments a la línia d'ordres (Terminal). Podeu trobar l'aplicació Terminal a la vista general d'Activitats.

Si no esteu familiaritzat amb l'ús d'una línia d'ordres, no us preocupeu: aquesta guia us dirigirà en cada pas. Tot el que cal recordar és que les ordres distingeixen entre majúscules i minúscules (per tant, heu d'escriure-les exactament com apareixen aquí), i premeu Retorn després d'escriure cada ordre per a executar-la.