Phil Bull
philbull@gmail.com
Comproveu la contrasenya i altres coses per a provar.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# He introduït la contrasenya correcta, però encara no puc connectar-me

Si esteu segur que heu introduït correctament la contrasenya de la xarxa però encara no podeu connectar-vos correctament a la xarxa sense fil, proveu algunes de les següents accions:

Comproveu que teniu la contrasenya correcta

Les contrasenyes distingeixen entre majúscules i minúscules (importa si tenen caràcters amb majúscules o minúscules), així que comproveu que no tingueu una de les lletres incorrectes.

Proveu la clau de pas hexadecimal o ASCII

La contrasenya que introduïu també es pot representar d'una manera diferent - com a una cadena de caràcters en hexadecimal (números 0-9 i lletres a-f - anomenada clau de pas. Cada contrasenya té una clau de pas equivalent. Si teniu accés a la clau de pas, així com a la contrasenya / clau, intenteu escriure la clau de pas. Assegureu-vos d'haver triat correctament l'opció de seguretat de la xarxa quan se us demani la contrasenya (per exemple, seleccioneu la clau WEP 40/128-bit si esteu escrivint la clau de pas de 40 caràcters per a una connexió WEP xifrada).

Proveu de desactivar la targeta sense fil i tornar-la a encendre

De vegades les targetes sense fil s'aturen o experimenten problemes menors que vol dir que no es connecten. Proveu de desactivar la targeta i torneu-la a iniciar per a restablir-la, consulteu per a més informació.

Comproveu que feu servir el tipus correcte de seguretat per a la xarxa

Quan se us demani la contrasenya de seguretat, podeu triar el tipus de seguretat que voleu utilitzar. Assegureu-vos que trieu la que utilitza l'encaminador o l'estació sense fil base. Això s'ha de seleccionar per defecte, però de vegades no es fa per alguna raó. Si no sabeu quina és, feu servir la prova i error per a anar passant per les diferents opcions.

Comproveu que la vostra targeta de xarxa sense fil està suportada pel sistema

Algunes targetes no se suporten bé. Es presenten com una connexió sense fil, però no es poden connectar a una xarxa perquè els seus controladors no tenen la capacitat de fer-ho. Consulteu si podeu obtenir un controlador alternatiu o si necessiteu una configuració addicional (com ara instal·lar un altre firmware). Consulteu per a més informació.