Tiffany Antopolski
tiffany.antopolski@gmail.com
Projecte de documentació del GNOME
gnome-doc-list@gnome.org
Conèixer amb quina freqüència hauríeu de fer còpia de seguretat dels vostres fitxers importants per a assegurar-vos que estiguin protegits.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Freqüència de les còpies de seguretat

La freqüència en què feu còpies de seguretat depèn del tipus d'informació a copiar. Si, per exemple, esteu en un entorn en xarxa amb informació crítica emmagatzemada als vostres servidors, potser ni tan sols efectuant còpies de seguretat cada nit serà suficient.

Per altra banda, si feu les còpies de seguretat de la informació que teniu a l'ordinador personal, és molt possible que fer còpies de seguretat cada hora sigui innecessari. Considereu els següents punts a l'hora de determinar la política de còpies de seguretat que voldreu aplicar:

La quantitat de temps que passeu a l'ordinador.

En quina freqüència i en quina mesura canvia la informació que teniu a l'ordinador.

Si la informació que voleu assegurar és de baixa prioritat, o canvia poc, com per exemple música, correus electrònics i fotos de la família, una còpia de seguretat setmanal o, fins i tot, mensual, serà suficient. Si, en canvi, esteu preparant la declaració d'hisenda, potser cal fer les còpies amb més freqüència.

Com a regla general, el temps que passa entre dues còpies de seguretat no hauria de ser superior al temps que voleu dedicar a refer la feina que hàgiu perdut. Així, si per exemple considereu que passar-vos una setmana tornant a escriure documents perduts és massa temps, hauríeu de plantejar-vos fer les còpies de seguretat una vegada a la setmana com a mínim.