Projecte de documentació del GNOME
gnome-doc-list@gnome.org
Ekaterina Gerasimova
kittykat3756@gmail.com
Petr Kovar
pknbe@volny.cz
Els ordinadors portàtils s'adormen quan es tanca la tapa per a estalviar energia.
Jaume Jorba
jaume.jorba@gmail.com 2018, 2019
Jordi Mas i Hernàndez
jmas@softcatala.org 2018, 2020-2023
Miquel-Àngel Burgos i Fradeja
miquel.angel.burgos@gmail.com 2020
Maite Guix i Ribé
maite.guix@me.com 2022

# Per què el meu ordinador s'apaga quan tanco la tapa?

Quan tanqueu la tapa del portàtil, l'ordinador entrarà en suspensió per a estalviar energia. Això significa que l'ordinador no està desactivat. Acaba d'adormir-se. Podeu recuperar-lo obrint la tapa. Si no es recupera, cliqueu al ratolí o premeu una tecla. Si això encara no és suficient, premeu el botó d'engegada.

Alguns ordinadors no poden entrar en suspensió correctament, normalment perquè el seu maquinari no està totalment suportat pel seu sistema operatiu (per exemple, els controladors de Linux estan incomplets). En aquest cas, us podeu trobar que no podeu recuperar l'ordinador després d'haver tancat la tapa. Podeu intentar solucionar el problema amb la suspensió, o pot evitar que l'ordinador intenti suspendre's quan tanqui la tapa.

# Fer que l'ordinador no entri en suspensió quan es tanqui la tapa

Aquestes instruccions només funcionaran si esteu utilitzant systemd. Contacteu amb la vostra distribució per a obtenir més informació.

Heu de tenir instal·lat Ajustaments a l'ordinador per a canviar aquesta configuració.

Instal·la Ajustaments

Si no voleu que l'ordinador entri en suspensió quan es tanqui la tapa, podeu canviar la configuració.

Tingueu molta cura si canvieu aquesta configuració. Alguns ordinadors portàtils poden sobreescalfar-se si es deixen corrent amb la tapa tancada, especialment si estan en un lloc tancat com una motxilla.

Obriu la vista general d'Activitats i comenceu a escriure Ajustaments.

Cliqueu a Ajustaments per a obrir l'aplicació.

Seleccioneu la pestanya General.

Canvieu Suspendre quan es tanqui la tapa del portàtil a OFF.

Tanqueu la finestra Ajustaments.